2000R1917 — ET — 01.01.2006 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 1917/2000, 7. september 2000, millega kehtestatakse teatavad sätted nõukogu määruse (EÜ) nr 1172/95 rakendamiseks väliskaubandusstatistika suhtes (EMPs kohaldatav tekst) (EÜT L 229, 9.9.2000, p.14)

Muudetud:









▼B

KOMISJONI MÄÄRUS (EÜ) nr 1917/2000,

7. september 2000,

millega kehtestatakse teatavad sätted nõukogu määruse (EÜ) nr 1172/95 rakendamiseks väliskaubandusstatistika suhtes

(EMPs kohaldatav tekst)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. mai 1995. aasta määrust (EÜ) nr 1172/95 ühenduse ja selle liikmesriikide kaubavahetust kolmandate riikidega käsitleva statistika kohta ( 1 ) (viimati muudetud määrusega (EÜ) nr 374/98 ( 2 ), eriti selle artiklit 21, ning arvestades, et: (1) väliskaubandusstatistika koostamiseks on vaja määratleda andmete kogumise ning tulemuste töötlemise, edastamise ja levitamise suhtes kohaldatav kord, et saada ühtlustatud statistilisi andmeid; (2) on oluline selgelt määratleda väliskaubandusstatistika objekt, eeskätt selleks, et vältida kahekordset kirjendamist või välistada teatavaid tehinguid ja määratleda statistika koostamise sagedus; (3) tuleb täiendada esitatavate andmete määratlust ja korda, mille alusel nimetatud andmetele viidatakse statistilisel andmekandjal; (4) on oluline määratleda kaupade eriliikumine, mille suhtes tuleb kohaldada erisätteid; tuleb kehtestada ühenduse ühtlustamismeetmed; (5) on vaja kinnitada tulemuste komisjonile edastamise ajakava ja paranduste tegemise kord, et tagada andmete korrapärane ja ühtne levitamine; (6) väliskaubandusstatistika ja tolliprotseduuride vahelisi seoseid silmas pidades on vaja arvesse võtta ühenduse tolliseadustikku korraldava nõukogu 12. oktoobri 1992. aasta määruses (EMÜ) nr 2913/92 ( 3 ) (muudetud Austria, Soome ja Rootsi ühinemisaktiga) kehtestatud sätteid ning komisjoni 2. juuli 1993. aasta määruses (EMÜ) nr 2454/94, millega kehtestatakse rakendussätted nõukogu määrusele (EMÜ) nr 2913/92, ( 4 ) millega kehtestatakse ühenduse tolliseadustik (viimati muudetud määrusega (EÜ) nr 1602/2000 ( 5 ), vastuvõetud sätteid; (7) käesolevas määruses sätestatud meetmed on kooskõlas väliskaubandusstatistika komitee arvamusega, ning arvestades, et: ON VASTU VÕTNUD KÄESOLEVA MÄÄRUSE:







I JAOTIS

ÜLDSÄTTED







1. PEATÜKK

Reguleerimisala ja vaatlusperiood

Artikkel 1

Käesoleva määruse kohaldamisel tähendab “import” määruse (EÜ) nr 1172/95 (edaspidi “algmäärus”) artikli 6 lõike 1 punktis a nimetatud kaupade liikumist ja “eksport” algmääruse artikli 6 lõike 1 punktis b nimetatud kaupade liikumist.

▼M3

Artikkel 2

Algmääruse artikli 6 lõike 2 kohaselt ei hõlma komisjonile esitatav väliskaubandusstatistika kaupu:

— mis on lubatud vabasse ringlusse pärast seestöötlemist või töötlemist tolli kontrolli all,

— mis on nimetatud I lisas esitatud erandite loetelus.

▼M1

Artikkel 3

1. Algmääruse artiklis 12 nimetatud statistiline lävi kinnitatakse igat liiki kaupade puhul nii, et väliskaubandusstatistika koostamiseks kogutakse andmed impordi või ekspordi kohta, mille väärtus ületab 1 000 eurot või netomass 1 000 kilogrammi.

2. Lõikes 1 nimetatud statistilise läve kohaldamine on liikmesriikidele vabatahtlik.

3. Statistilist läve kohaldavate liikmesriikide korrapäraselt edastatavaid andmeid kohandatakse nii, et lävest allapoole jääva kaubavahetuse väärtuse saaks vähemalt kaupade kogusumma osas lisada väliskaubandusstatistikasse.

Algmääruse artikli 21 kohaselt vastuvõetud ühtlustatud sätete puudumise korral kasutab iga liikmesriik kõige asjakohasemaks peetavat kohandamisviisi.

4. Statistilist läve kohaldavad liikmesriigid teatavad komisjonile läve suuruse ja kasutatud kohandamisviisi.

▼B

Artikkel 4

1. Vaatlusperiood on kalendrikuu, mille jooksul kaubad imporditakse või eksporditakse.

2. Kui statistiline andmekandja on ühtne haldusdokument, määrab selle kalendrikuu, millele andmed viitavad, kuupäev, millal tolliasutus on nimetatud dokumendi aktsepteerinud.







2. PEATÜKK

Andmete määratlused

Artikkel 5

Algmääruse artikli 10 lõigetes 1 ja 2 ning lõike 3 esimeses taandes nimetatud andmete määratlused ja kord, mille kohaselt andmed tuleb esitada andmekandjal, on sätestatud artiklites 6–14.

Artikkel 6

1. “Kauba tollikäitlus” määratletakse protseduuriga, mille puhul kasutatavad koodid on esitatud määruse (EMÜ) nr 2454/93 lisas 38.

2. Kui liikmesriigid tollideklaratsiooni esitamist ei nõua, märgitakse andmekandjale statistiline protseduur, ilma et see piiraks ühtset haldusdokumenti käsitlevate sätete kohaldamist.

3. Iga liikmesriik, kes kasutab lõikes 2 sätestatud võimalust, koostab andmekandjale märgitavate statistiliste meetodite loetelu nii, et statistikat saaks komisjonile edastada kooskõlas lõikes 4 esitatud koodidega.

4. Statistiliste meetodite koodid on järgmised:

a) import: 7 — tavaline 1 — pärast välistöötlemist 3 — seestöötlemiseks, peatamissüsteem 5 — seestöötlemiseks, tagasimaksesüsteem 6 — pärast tekstiilmaterjali majanduslikku välistöötlemist;

b) eksport: 1 — tavaline 3 — välistöötlemiseks 5 — pärast seestöötlemist, peatamissüsteem 6 — pärast seestöötlemist, tagasimaksesüsteem 7 — tekstiilmaterjali majanduslikuks välistöötlemiseks.

Artikkel 7

1. Käesolevas määruses kasutatakse järgmisi mõisteid:

a) päritoluriik – riik, kust kaubad määruse (EMÜ) nr 2913/92 II jaotise 2. peatüki 1. jao kohaselt pärinevad;

b) lähteriik – riik, kust kaubad on algselt lähetatud importivasse liikmesriiki, ilma et transiidiriigis oleks toimunud kaupade vedamise juurde mittekuuluvaid õigustoiminguid või peatamisi; kui nimetatud õigustoimingud või peatamised on toimunud, loetakse lähteriigiks viimast transiidiriiki;

c) sihtriik – viimane riik, kuhu kaubad eksportimisel teadaolevalt toimetatakse;

d) importiv või eksportiv liikmesriik – liikmesriik, kus teostatakse ekspordi- või impordiformaalsused;

e) sihtliikmesriik – liikmesriik, kuhu kaubad importimisel teadaolevalt lõplikult toimetatakse;

f) tegelikult eksportiv liikmesriik – liikmesriik (v.a eksportiv liikmesriik), kust kaubad algselt eksportimiseks lähetati, kui eksportija ei asu eksportivas liikmesriigis. Kui kaupu ei ole algselt lähetatud teisest liikmesriigist eksportimiseks või kui eksportija asub eksportivas liikmesriigis, on eksportiv liikmesriik seesama, mis tegelikult eksportiv liikmesriik.

2. Algmääruse artikli 10 lõike 1 punkti b kohaselt märgitakse päritoluriik statistilisele andmekandjale, ilma et see piiraks tollialaste õigusaktide kohaldamist.

Siiski tuleb lähteriik märkida järgmistel juhtudel:

a) kaupade puhul, mille päritolu on teadmata;

b) järgmiste kaupade puhul, isegi kui nende päritolu on teada: — koondnomenklatuuri 97. gruppi kuuluvad kaubad, — pärast välistöötlemist imporditud kaubad, — tagasitoodud kaubad ja muud ühendusest pärit kaubad.

Punktides a ja b osutatud tehinguid käsitlevad kuuaruanded, mille liikmesriigid esitavad komisjonile, sisaldavad lähteriigi nime, kui see ei ole EL liikmesriik. Muul juhul kasutatakse koodi QW (või 960).

3. II jaotises nimetatud kauba eriliikumise puhul tuleks vajaduse korral kasutada selles jaotises nimetatud partnerriike.

4. Lõikes 1 määratletud riigid märgistatakse ja kodeeritakse kooskõlas algmääruse artikliga 9.

Artikkel 8

Andmekandjale märgitavate kaubakoguste määramisel tähendab:

a) netomass – kaupade tegelikku massi ilma pakendita; kui algmääruse artikli 10 lõike 4 kohaselt ei ole vastu võetud teistsuguseid sätteid, väljendatakse netomass koondnomenklatuuri igas alamrubriigis kilogrammidena;

b) täiendavad mõõtühikud – muid koguse mõõtühikuid kui kilogrammides väljendatavaid massiühikuid; need tuleb märkida kooskõlas teabega, mis on sätestatud kehtivas koondnomenklatuuris asjakohaste alamrubriikide juures ja mille loend on esitatud kõnealuse nomenklatuuri I osas “Üldosa”.

Artikkel 9

1. “Statistiline väärtus” tähendab:

— eksportimisel kaupade väärtust eksportiva liikmesriigi statistiliselt territooriumilt väljumise kohas ja ajal,

— importimisel kaupade väärtust importiva liikmesriigi statistilisele territooriumile sisenemise kohas ja ajal.

2. Lõikes 1 nimetatud kaupade väärtust arvutatakse järgmiselt:

— ostu või müügi puhul kaubaarve kogusumma põhjal,

— muul juhul kogusumma põhjal, mis oleks ostu või müügi korral kaubaarvega esitatud.

Kui määruse (EMÜ) nr 2913/92 kohaselt määratletud tolliväärtus on kindlaks määratud, kasutatakse kaupade väärtuse määramiseks tolliväärtust.

3. Statistiline väärtus peab sisaldama ainult lisakulusid, nagu veo- ja kindlustuskulud, mis on seotud teekonna selle osaga, mis:

— kaupade eksportimisel läbitakse eksportiva liikmesriigi statistilisel territooriumil,

— kaupade importimisel läbitakse väljaspool importiva liikmesriigi statistilist territooriumi.

Järelikult ei sisalda statistiline väärtus ekspordi- ja impordimakse, nagu tollimaksud, käibemaks, aktsiis, lõivud, eksporditoetused või muud samaväärse toimega maksud.

4. Töödeldavate kaupade puhul määratakse statistiline väärtus nii, nagu oleksid kaubad täielikult valmistatud töötlevas riigis.

5. Andmekandjatena kasutatavatel kaupadel, näiteks disketid, magnetlindid, filmid, kavandid, audio- ja videokassetid, info edastamiseks turustatavad CD-ROMid, on statistilise väärtuse aluseks kauba üldmaksumus, st hõlmatud on nii andmekandja kui ka sellel olev info.

6. Andmekandjale märgitav statistiline väärtus väljendatakse omavääringus. Liikmesriigid võivad lubada väärtust väljendada mõnes muus vääringus.

Statistilise väärtuse määramisel kasutatav vahetuskurss on kas tolliväärtuse arvutamisel kasutatav vahetuskurss või ametlik vahetuskurss ekspordi või impordi ajal.

Perioodilise deklareerimise puhul võivad liikmesriigid kinnitada kõnealuseks perioodiks ühtse vahetuskursi, mille alusel toimub ümberarvestamine omavääringusse, ilma et see piiraks tollialaste õigusaktide kohaldamist.

Artikkel 10

1. “Veoliik välispiiril” tähendab sellise aktiivse transpordivahendi järgi määratavat veoliiki, millega:

— eksportimisel kaubad ühenduse statistiliselt territooriumilt eeldatavasti väljuvad,

— importimisel kaubad ühenduse statistilisele territooriumile eeldatavasti sisenevad.

2. “Veoliik sisemaal” tähendab sellise aktiivse transpordivahendi järgi määratavat veoliiki, millega:

— eksportimisel kaubad lähtekohast eeldatavasti lahkuvad,

— importimisel kaubad sihtkohta saabuvad.

Nimetatud andmeid on vaja ainult tollialastes õigusaktides sätestatud juhtudel.

3. Lõigetes 1 ja 2 nimetatud veoliigid on järgmised:







A B Nimetus 1 10 Meretransport 12 Raudteevagun merelaeval 16 Maantee-mootorsõiduk merelaeval 17 Haagis või poolhaagis merelaeval 18 Siseveealus merelaeval 2 20 Raudteetransport 23 Maanteesõiduk raudteevagunil 3 30 Maanteetransport 4 40 Õhutransport 5 50 Post 7 70 Kinnistranspordiseadmed 8 80 Siseveetransport 9 90 Muud iseliikuvad veovahendid

4. Veoliik märgitakse andmekandjale lõikes 3 esitatud loetelu A tulba koodidega.

Liikmesriigid võivad nõuda, et veoliik märgitaks andmekandjale nimetatud loetelu B tulba koodidega.

5. Tuleb märkida määruse (EMÜ) nr 2454/93 artikli 670 punkti g kohane konteinervedu, välja arvatud koodidega 5 (50), 7 (70) ja 9 (90) märgitud veoliikide korral.

Selleks kasutatakse järgmisi koode:

0 — kaubad, mida ei veeta konteinerites,

1 — kaubad, mida veetakse konteinerites.

6. Importimisel või eksportimisel tuleb andmekandjale märkida ka välispiiril oleva aktiivse transpordivahendi riikkondsus, välja arvatud juhul, kui veoliik ühenduse välispiiril on märgitud koodidega 2 (20 või 23), 5 (50), 7 (70) ja 9 (90).

Selleks kasutatakse algmääruse artikli 9 kohaselt määratletud riikide koode.

7. “Aktiivne transpordivahend” tähendab transpordivahendit, mis annab liikumapaneva jõu. Kombineeritud veo või mitme transpordivahendi puhul on aktiivne transpordivahend kogu tervikule liikumapaneva jõu andev transpordivahend.

Aktiivse transpordivahendi riikkondsus on transpordivahendi registreerinud riigi riikkondsus, mis on teada formaalsuste täitmise ajal.

Artikkel 11

1. “Sooduskohtlemine” tähendab tariifisüsteemi, kus kohaldatakse ühenduse konventsioonide, kokkulepete või erieeskirjade kohaselt täielikult või osaliselt peatatud soodustollimakse.

2. Sooduskohtlemine märgitakse määruses (EMÜ) nr 2454/93 sätestatud korras.

Artikkel 12

1. “Kaubaarve kogusumma” tähendab kaubaarves või muudes seda asendavates dokumentides märgitud summat.

2. “Vääring” tähendab vääringut, milles kaubaarve kogusumma on väljendatud.

Artikkel 13

1. Käesolevas määruses tähendab:

a) tehing – mis tahes äri- või muud toimingut, mille tulemuseks on selline kaupade liikumine, mille kohta peetakse väliskaubandusstatistikat;

b) tehingu liik – omaduste kogumit, mis eristab üht tehingut teisest.

2. Tehingute loetelu on sätestatud II lisas.

Tehingud määratletakse andmekandjal eespool nimetatud loetelu A tulbas olevaid arvkoode või A tulbas olevaid arvkoode ja nende B tulbas olevaid alajaotusi kasutades.

Artikkel 14

1. “Tarnetingimused” tähendavad müügilepingu neid sätteid, millega kehtestatakse nii müüja kui ka ostja kohustused vastavalt Rahvusvahelise Kaubanduskoja tarneklauslitele “Incoterms”.

2. Tarnetingimused märgitakse andmekandjale koodide abil, mida vajaduse korral täpsustatakse III lisa kohaselt esitatavate üksikasjadega.







II JAOTIS

ERISÄTTED







1. PEATÜKK

Mõisted ja üldpõhimõtted

Artikkel 15

1. “Kauba eriliikumine” tähendab kaupade sellist liikumist, mille eripärasustel on teatav tähtsus andmete tõlgendamisele ja mille eripärasused on olenevalt olukorrast seotud kas kaupade liikumise, kaupade olemuse, kaupade liikumist põhjustava tehingu või kauba eksportija või importijaga.

2. Kauba eriliikumine hõlmab järgmist:

a) tööstuslik sisseseade;

b) laevad ja lennukid vastavalt käesoleva jaotise 3. peatüki määratlusele;

c) meresaadused;

d) laevade ja lennukite toidu-, kütuse- ja muud varud;

e) osasaadetised;

f) sõjavarustus;

g) avamererajatised;

h) kosmoseaparaadid ja nende kanderaketid;

i) mootorsõidukite ja lennukite osad;

j) postisaadetised;

k) naftasaadused;

l) jäätmed;

▼M3

m) elektrienergia ja gaas.

▼B

3. Eriliikumine märgitakse andmekandjale asjakohaste siseriiklike õigusnormide kohaselt, kui käesoleva määruse sätetest või kooskõlas algmääruse artikliga 21 sätestatust ei tulene teisiti.

4. Liikmesriigid võtavad vastu käesoleva peatüki rakendamiseks vajalikud sätted ja võivad vajaduse korral kasutada muid kui algmääruse artiklis 7 sätestatud statistilise teabe allikaid.







2. PEATÜKK

Tööstuslik sisseseade

Artikkel 16

1. “Täielik tööstuslik sisseseade” tähendab kogumit, mis koosneb masinatest, seadmetest, aparaatidest, varustusest, instrumentidest ja materjalidest, edaspidi “komponendid”, mis kuuluvad harmoneeritud süsteemi eri rubriikide alla ja mis on mõeldud koos toimima ühe suure üksusena, et toota kaupu või pakkuda teenuseid.

Kõiki muid kaupu, mida kasutatakse täieliku tööstusliku sisseseade ehitamiseks, võib käsitleda selle komponentidena tingimusel, et neid ei jäeta algmääruse kohaselt statistika koostamisest välja.

▼M3

2. Liikmesriigid võivad täieliku tööstusliku sisseseade ekspordi kirjendamiseks kasutada lihtsustatud deklareerimismenetlust.

3. Lihtsustatud menetlust võib kohaldada ainult selliste täielike tööstuslike sisseseadete ekspordi suhtes, mille igaühe statistiline koguväärtus on üle 3 miljoni euro, välja arvatud kasutatud täielikud tööstuslikud sisseseaded. Sel juhul teavitavad liikmesriigid komisjoni kasutatud kriteeriumidest.

Tööstusliku sisseseade statistiline väärtus leitakse selle komponentide statistiliste väärtuste ja lõike 1 teises lõigus osutatud kaupade statistiliste väärtuste liitmise teel.

Artikkel 17

1. Käesoleva peatüki kohaldamisel klassifitseeritakse teatavasse kombineeritud nomenklatuuri gruppi kuuluvad komponendid 98. grupi alamrubriigi alla, mis käsitleb tööstusliku sisseseadet.

2. Juhtudel, kui liikmesriigid ei luba täieliku tööstusliku sisseseade komponentide kirjendamiseks 98. grupi alamrubriigis kasutada lihtsustatud deklareerimismenetlust, tuleb kaubad klassifitseerida kombineeritud nomenklatuuri teiste gruppide asjaomastesse alamrubriikidesse.

Artikkel 18

Kooskõlas kombineeritud nomenklatuuriga koostatakse täieliku tööstusliku sisseseade kaubakoodid järgmiste reeglite kohaselt:

a) kood koosneb kaheksast numbrist;

b) esimesed neli numbrit on 9880;

c) viies ja kuues number vastavad kombineeritud nomenklatuurikaubagrupile, mille alla komponendi moodustavad kaubad kuuluvad;

d) seitsmes ja kaheksas number on 0.

▼B

Artikkel 19

1. Statistiliste andmete edastamise eest vastutajad ei või kasutada lihtsustatud deklareerimismenetlust ilma eelneva loata, mis antakse kooskõlas iga liikmesriigi käesoleva peatüki raames sätestatud üksikasjalike eeskirjadega.

2. Sellise täieliku tööstusliku sisseseade puhul, mille komponente ekspordivad mitu liikmesriiki, annab iga liikmesriik lihtsustatud deklareerimismenetluse kasutamiseks loa asjaomase liikmesriigiga seotud ekspordi kohta. Sellise loa võib väljastada ainult dokumentaalsete tõendite esitamisel selle kohta, et artikli 16 lõikes 3 määratletud statistiline koguväärtus on saavutatud või et muud kriteeriumid õigustavad lihtsustatud menetluse kasutamist.

▼M3 —————

▼B







3. PEATÜKK

Laevade ja lennukite import ja eksport

Artikkel 20

Käesolevas peatükis kasutatakse järgmisi mõisteid:

a) laevad – koondnomenklatuuri grupi 89 täiendavates märkustes 1 ja 2 osutatud meretranspordiks kasutatavad laevad ja sõjalaevad;

b) lennukid – CN-koodi 8802 alla kuuluvad tsiviillennukid, tingimusel et neid kasutavad lennuettevõtjad, ja sõjalennukid;

▼M3

c) laeva või õhusõiduki omandiõigus – füüsiline või juriidiline isik on registreeritud laeva või õhusõiduki omanikuna.

▼M3 —————

▼M3

Artikkel 21

1. Komisjonile edastatav väliskaubandusstatistika peab käsitlema järgmisi tehinguid:

a) laeva või õhusõiduki omandiõiguse üleminekut kolmanda riigi füüsiliselt või juriidiliselt isikult aruandva liikmesriigi füüsilisele või juriidilisele isikule, mis on registreeritud riiklikus laeva- või õhusõidukiregistris; nimetatud tehingut käsitatakse impordina;

b) laeva või õhusõiduki omandiõiguse üleminekut aruandva liikmesriigi füüsiliselt või juriidiliselt isikult, mis on registreeritud riiklikus laeva- või õhusõidukiregistris, kolmanda riigi füüsilisele või juriidilisele isikule; nimetatud tehingut käsitatakse ekspordina;

c) laeva või õhusõiduki sisenemist ühenduse statistilisele territooriumile või sellelt lahkumist lepingulisele töötlemisele või sellele järgnevate toimingute tõttu.

Punkti b kohaldamisel deklareeritakse eksport liikmesriigis, kus laev või õhusõiduk on ehitatud, kui see laev või õhusõiduk on uus.

Punkti c kohaldamisel tähistab “töötlemine” ainult töid uue või oluliselt parendatud laeva või õhusõiduki tootmiseks.

2. Statistika lõikes 1 osutatud tehingute kohta, mille liikmesriigid esitavad komisjonile, sisaldab järgmisi andmeid:

a) kombineeritud nomenklatuuri jaotisele vastavat koodi;

b) statistilist protseduuri;

c) partnerriiki, mis on: — lõike 1 punktis a osutatud tehingute puhul valmistajariigiks olev kolmas riik, kui laev või õhusõiduk on uus; muudel juhtudel kolmas riik, kus laeva või õhusõiduki omandiõigust üleandev füüsiline või juriidiline isik asub, — lõike 1 punktis b osutatud tehingute puhul kolmas riik, kus asub füüsiline või juriidiline isik, kellele laeva või õhusõiduki omandiõigus üle läheb, — lõike 1 punktis c nimetatut tehingute puhul ühenduse statistilisele territooriumile siseneva laeva või õhusõiduki lähteriik, mis ei ole ühenduse liikmesriik, ja ühenduse statistiliselt territooriumilt lahkuva laeva või õhusõiduki sihtriik;

d) laevade puhul kogust ühikute arvuna ja muudes kombineeritud nomenklatuuris sätestatud täiendavates mõõtühikutes ning õhusõidukite puhul kogust netomassina ja täiendavates mõõtühikutes;

e) statistilist väärtust, milleks on kogu kõnealuse laeva või õhusõiduki müügi- või ostutehingu kaubaarve kogusumma, juhul kui selline tehing toimuks, arvestamata transpordi- ja kindlustuskulusid.

3. Vaatlusperioodiks on lõike 1 punktides a või b osutatud tehingute korral kuu, mil toimub omandi üleandmine, ning lõike 1 punktis c osutatud tehingute korral kuu, mil toimub kauba liikumine.

Artikkel 22

Liikmesriikide ametiasutustel on juurdepääs ka teistele kui määruse (EÜ) nr 1172/1995 artiklis 7 sätestatud andmeallikatele, sh riiklikule laeva- ja õhusõidukiregistrile, kui see on vajalik taoliste kaupade omandiõiguse ülemineku kindlakstegemiseks.

▼B







4. PEATÜKK

Laevade ja lennukite toidu-, kütuse- ja muud varud

Artikkel 23

Käesolevas peatükis kasutatakse järgmisi mõisteid:

— laevade ja lennukite toidu- ja muud varud – mitmesugused laeva või lennuki meeskonna ja reisijate jaoks ettenähtud tooted;

— laevade ja lennukite kütuse- ja muud varud – laeva või lennuki mootorite, masinate jm seadmete tööks vajalikud tooted, näiteks kütus, õli ja määrdeõlid.

Artikkel 24

1. Komisjonile edastatakse väliskaubandusstatistika, mis käsitleb:

a) laevade ja lennukite toidu-, kütuse- ja muude varude tarnimine laevadele või lennukitele, mille kaubandusliku kasutuse eest vastutav füüsiline või juriidiline isik asub kolmandas riigis ja mis paiknevad aruandva liikmesriigi sadamas või lennuväljal, tingimusel et tarnitakse ühenduse kaupa või seestöötlemise protseduurile või tollikontrolli all töötlemise protseduurile suunatud ühendusevälist kaupa; nimetatud toimingut käsitletakse ekspordina;

b) laevade ja lennukite toidu-, kütuse- ja muude varude tarnimine riigi laevadele või lennukitele, mis paiknevad aruandva liikmesriigi sadamas või lennuväljal, tingimusel et tarnitakse ühenduse kaupa või seestöötlemise protseduurile või tollikontrolli all töötlemise protseduurile suunatud ühendusevälist kaupa; nimetatud toimingut käsitletakse impordina.

2. Lõike 1 punktis a osutatud toiminguid käsitlevad kuuaruanded, mille liikmesriigid esitavad komisjonile, sisaldavad järgmisi andmeid:

a) toote kood vastavalt järgmistele lihtsustatud miinimumkoodidele: — 9930 24 00: harmoneeritud süsteemi gruppidesse 1–24 kuuluvad tooted, — 9930 27 00: harmoneeritud süsteemi gruppi 27 kuuluvad tooted, — 9930 99 00: mujal liigitatud tooted,

▼M3

b) partnerriigi kood või lihtsustatud riigi kood QS;

▼B

c) statistiline menetlus;

d) kogus netomassina;

e) statistiline väärtus.







5. PEATÜKK

Osasaadetised

▼M3

Artikkel 25

Käesolevas peatükis tähendab mõiste “osasaadetised” kokku monteerimata või lahtimonteeritud terviktoote komponentide importi või eksporti mitme tarnena kaubanduslikel või transpordiga seotud põhjustel.

▼B

Artikkel 26

Komisjonile esitatavatesse liikmesriikide kuuaruannetesse kantakse osasaadetiste importi ja eksporti käsitlevad andmed ainult üks kord, s.o viimase osasaadetise importimise või eksportimise kuul, märkides sinna kokkumonteeritud terviktoote koguväärtuse ja tähistades kõnealuse kauba klassifikatsioonikoodiga.







6. PEATÜKK

Sõjavarustus

Artikkel 27

1. Komisjonile edastatakse kolmandate riikidega kaubavahetust käsitlev statistika liikmesriikides kehtiva määratluse kohaselt sõjaliseks otstarbeks ettenähtud kaupade ekspordi ja impordi kohta.

2. Lõikes 1 osutatud toiminguid käsitlevad kuuaruanded, mille liikmesriigid esitavad komisjonile, sisaldavad järgmisi andmeid:

a) algmääruse artiklis 8 osutatud tooteliigituse alajaotisele vastav kood;

b) partnerriigi kood;

c) statistiline menetlus;

d) kogus netomassina ja vajaduse korral täiendavates mõõtühikutes;

e) statistiline väärtus.

3. Liikmesriikides, kus sõjasaladuse tõttuolevõimalik kohaldada lõike 2 sätteid, võetakse asjakohased meetmed tagamaks, et komisjonile esitatavad kuuaruanded sisaldaksid vähemalt sõjaliseks otstarbeks ettenähtud eksporditud ja imporditud kaupade statistilist väärtust.







7. PEATÜKK

Avamererajatised

Artikkel 28

1. Käesolevas peatükis tähendab mõiste “avamererajatised” maavarade otsimiseks ja kaevandamiseks avamerele püstitatud seadmeid ja vahendeid.

2. Vastandina “riigi” rajatistele on “välisrajatised” need, mille kaubandusotstarbelise kasutamise eest vastutab kolmanda riigi füüsiline või juriidiline isik.

Artikkel 29

1. Konkreetne liikmesriik esitab komisjonile kolmandate riikidega kaubavahetust käsitleva kaubandusstatistika, mis hõlmab järgmist:

a) kaupade tarnimine riigi rajatisele otse kolmandast riigist või välisrajatisest; nimetatud tehingut käsitletakse impordina;

b) kaupade tarnimine riigi rajatistest kolmandasse riiki või välisrajatisele; nimetatud tehingut käsitletakse ekspordina;

c) kaupade tarnimine liikmesriigi statistilisel territooriumil asuvast tollilaost riigi rajatisele; nimetatud tehingut käsitletakse impordina;

d) import välisrajatisest kõnealuse liikmesriigi statistilisele territooriumile;

e) välisrajatise jaoks ettenähtud kaupade eksport kõnealuse liikmesriigi statistiliselt territooriumilt.

▼M3

2. Lõikes 1 osutatud tehinguid käsitlevad kuuaruanded, mille liikmesriigid esitavad komisjonile, sisaldavad järgmisi andmeid:

a) kombineeritud nomenklatuuri jaotisele vastavat koodi;

b) partnerriigi koodi või lihtsustatud riigi koodi QW;

c) statistilist protseduuri;

d) kogust netomassina;

e) statistilist väärtust.

Punkti a kohaldamisel kasutatakse avamererajatiste käitajate jaoks või mootorite, masinate ja muude avamererajatisseadmete tööks ette nähtud kaupade puhul järgmisi lihtsustatud koode:

— 9931 24 00: kaubad kombineeritud nomenklatuuri gruppidest 1–24,

— 9931 27 00: kaubad kombineeritud nomenklatuuri grupist 27,

— 9931 99 00: mujale klassifitseeritud kaubad.

Ilma et see piiraks tollialaste õigusaktide kohaldamist, tähendab punktis b osutatud partnerriik riiki, kus on kõnealuse rajatise kaubanduslikul eesmärgil kasutamise eest vastutava füüsilise või juriidilise isiku elu- või asukoht, kui on tegemist rajatisest pärineva või sinna lähetatava kaubaga.

▼B







8. PEATÜKK

Kosmoseaparaadid

Artikkel 30

Käesolevas peatükis kasutatakse järgmisi mõisteid:

a) kosmoseaparaadid – kosmoserajatised, näiteks väljaspool maakera atmosfääri kosmoseruumis liikuvad satelliidid;

b) kosmoseaparaadi omandiõigus – asjaolu, et füüsiline või juriidiline isik on registreeritud kosmoseaparaadi omanikuna.

▼M3

Artikkel 31

1. Komisjonile edastatakse kaubavahetust kolmandate riikidega käsitlev kaubandusstatistika, mis hõlmab järgmist:

a) kosmoseaparaadi sisenemine ühenduse statistilisele territooriumile või sellelt lahkumine lepingulisele töötlemisele suunatud või sellele järgnevate toimingute tõttu;

b) sellise kosmoseaparaadi startimine kosmosesse, millega seoses omandiõigus läheb üle kolmanda riigi füüsiliselt või juriidiliselt isikult liikmesriigi füüsilisele või juriidilisele isikule;

c) sellise kosmoseaparaadi startimine kosmosesse, millega seoses omandiõigus läheb üle liikmesriigi füüsiliselt või juriidiliselt isikult kolmanda riigi füüsilisele või juriidilisele isikule.

Punktis b osutatud toimingud deklareeritakse impordina liikmesriigis, kus on uue omaniku elu- või asukoht.

Punktis c osutatud toimingud deklareeritakse ekspordina liikmesriigis, kus kosmoseaparaat on valmistatud.

Antud lõike kohaldamisel tähistab “töötlemine” ainult töid uue või oluliselt parendatud kosmoseaparaadivalmistamiseks.

2. Lõikes 1 osutatud toiminguid käsitlevad kuuaruanded, mille liikmesriigid esitavad komisjonile, sisaldavad järgmisi andmeid:

a) kombineeritud nomenklatuuri jaotisele vastavat koodi;

b) partnerriigi koodi;

c) statistilist protseduuri;

d) kogust netomassina ja täiendavates mõõtühikutes;

e) statistilist väärtust, milleks on kosmoseaparaadi väärtus vastavalt tarnetingimusele Ex-works, vastavalt käesoleva määruse III lisas kirjeldatud tarnetingimustele.

Punkti b kohaldamisel määratakse “partnerriik” kindlaks järgmiste kriteeriumide alusel:

— lõike 1 punktis a osutatud toimingute korral on “partnerriik” ühenduse statistilisele territooriumile siseneva kosmoseaparaadi päritoluriik, mis ei ole ühenduse liikmesriik, ja ühenduse statistiliselt territooriumilt lahkuva kosmoseaparaadi sihtriik,

— lõike 1 punktis b osutatud toimingute korral on “partnerriik” kosmoseaparaadi ehitanud riik,

— lõike 1 punktis c osutatud toimingute korral on partnerriik riik, kus on kosmoseaparaadi omandiõiguse saanud füüsilise või juriidilise isiku elu- või asukoht.

3. Vaatlusperioodiks on lõike 1 punktis a osutatud tehingute korral kuu, mil toimub kauba liikumine, ning lõike 1 punktides b ja c nimetatud tehingute korral kuu, mil toimub omandi üleandmine.

▼M3







9. PEATÜKK

Elektrienergia ja gaas

Artikkel 31a

Lisaks määruse (EÜ) nr 1172/95 artiklis 7 sätestatud andmeallikatele võivad liikmesriikide ametiasutused vajadusel nõuda, et aruandva liikmesriigi elektri- ja gaasiedastusvõrkude omanikud või käitajad esitaksid olulist teavet aruandva liikmesriigi ja kolmanda riigi vahelise elektrienergia ja gaasi kaubavoogude jälgimiseks.







10. PEATÜKK

Meresaadused

Artikkel 31b

1. Käesolevas artiklis tähendavad “meresaadused” kalatooteid, mineraale, päästetud vara ja muid saadusi, mida ei ole veel merelaevadelt maale toodud.

2. Komisjonile edastatav väliskaubandusstatistika, peab käsitlema järgmisi tehinguid:

a) meresaaduste maaletoomist aruandva liikmesriigi sadamates või nende omandamist liikmesriigis registreeritud laevade abil kolmandas riigis registreeritud laevadelt; selliseid toiminguid käsitatakse impordina;

b) meresaaduste maaletoomist aruandva liikmesriigi laevadelt kolmanda riigi sadamates või nende omandamist kolmandas riigis registreeritud laevade poolt liikmesriigis registreeritud laevadelt; selliseid toiminguid käsitatakse ekspordina.

3. Lõikes 2 osutatud tehinguid käsitlevad kuuaruanded, mille liikmesriigid esitavad komisjonile, sisaldavad järgmisi andmeid:

a) kombineeritud nomenklatuuri jaotisele vastavat koodi;

b) partnerriigi koodi, nimelt: — impordi puhul kolmanda riigi koodi, kus meresaadused püüdnud laev on registreeritud, — ekspordi puhul selle kolmanda riigi koodi, kus meresaadused on maaletoodud või kus meresaadusi omandav laev on registreeritud;

c) statistilist protseduuri;

d) kogust netomassina;

e) statistilist väärtust.

4. Liikmesriikide ametiasutustel on juurdepääs ka teistele kui määruse (EÜ) nr 1172/95 artiklis 7 sätestatud andmeallikatele, sh teabele, mis käsitleb riiklikult registreeritud laevade deklaratsioone kolmandates riikides lossitud meresaaduste kohta.

▼B







III JAOTIS

LÕPPSÄTTED

▼M2

Artikkel 32

1. Liikmesriigid koostavad:

a) iga kaubavoo koondtulemused, mis esitatakse kolmandate riikidega peetava kaubavahetuse koguväärtusena ja toodete kaupa vastavalt standardse väliskaubanduse klassifikaatori kolmanda paranduse jaotistele;

b) algmääruse artikli 10 lõikes 1 osutatud üksikasjalikud tulemused.

2. Liikmesriigid edastavad andmed komisjonile viivitamata järgmiselt:

a) vastavalt lõike 1 punktile a hiljemalt 40 päeva pärast vaatlusperioodi lõppu;

b) vastavalt lõike 1 punktile b hiljemalt 42 päeva pärast vaatlusperioodi lõppu.

▼B

Artikkel 33

1. Kui statistilisel andmekandjal olevaid andmeid tuleb parandada, tehakse parandused vaatlusperioodi tulemustes.

2. Liikmesriigid edastavad parandatud igakuised andmed koos kumulatiivseid ja parandatud aastaandmeid sisaldava toimikuga vähemalt iga kolme kuu järel.

Artikkel 34

Liikmesriigid säilitavad algmääruse artiklites 7 ja 23 nimetatud statistilisi andmekandjaid või vähemalt nendes sisalduvaid andmeid vähemalt kaks aastat pärast vaatlusaasta lõppu.

Artikkel 35

Liikmesriigid edastavad komisjonile oma siseriiklikud juhised ja kõik edasised muudatused.

Artikkel 36

Määrust (EÜ) nr 840/96 ( 6 ) tunnistatakse kehtetuks alates 1. jaanuarist 2001.

Viiteid kehtetuks tunnistatud määrustele käsitletakse viidetena käesolevale määrusele.

Artikkel 37

Käesolev määrus jõustub 20. päeval pärast selle avaldamist Euroopa Ühenduste Teatajas.

Seda kohaldatakse alates 1. jaanuarist 2001.

Käesolev määrus on tervikuna siduv ja vahetult kohaldatav kõikides liikmesriikides.

▼M3









I LISA

Artiklis 2 nimetatud komisjonile (Eurostatile) edastatavatest liikmesriikidevahelise kaubavahetusega seotud statistilistest andmetest välja jäetavate kaupade loetelu

Andmeid ei edastata järgmiste kaupade kohta:

a) seaduslikud maksevahendid ja väärtpaberid;

b) riiklikud kullavarud;

c) hädaabisaadetised katastroofipiirkondadele;

d) diplomaatiliseks või samalaadseks kasutamiseks ette nähtud kaubad: 1. kaubad, millele on omistatud diplomaatiline, konsulaar- või analoogne puutumatus; 2. riigipeale, valitsuse või parlamendi liikmetele tehtavad kingitused; 3. vastastikuse haldusabi raames liikuvad kaubad;

e) kaubad, mis ei ole ette nähtud äritehinguteks: 1. ordenid, auhinnad, aumärgid ja medalid; 2. reisivarustus, -moon ja muud esemed, kaasa arvatud isiklikuks kasutamiseks või tarbimiseks mõeldud spordivarustus, mis on reisijaga kaasas või saadetakse enne või pärast teda; 3. pulmatarbed, kolimisega seotud või pärandi hulka kuuluvad esemed; 4. sargad, tuhaurnid, matusekaunistused ning haudade ja hauamonumentide korrashoiuks ettenähtud esemed; 5. reklaamtrükised, kasutamisjuhised, hinnakirjad ja muud reklaamitarbed; 6. kaubad, mis on muutunud kasutuskõlbmatuks või mida ei saa tööstuses kasutada; 7. ballast; 8. postmargid; 9. rahvusvahelistel spordiüritustel kasutatavad farmaatsiatooted;

f) tooted, mida kasutatakse osana isiku- või keskkonnakaitseks ettevõetavatest erakorralistest ühismeetmetest;

g) kaubad, mis liiguvad liikmesriikide määratletud piirialade elanike vahel mittekaubanduslikul eesmärgil (piiriliiklus); tooted, mis on saadud nendest põllumajandustootjate valdustest, mis asuvad väljaspool nende põhiettevõtte asukohajärgset statistilist territooriumi, kuid siiski piirnevad nimetatud territooriumiga;

h) kaubad, mida imporditakse või eksporditakse transpordivahendite, konteinerite ja transpordiseadmete remondiks, kuid mis ei kuulu töötlemisele tolli kontrolli all, samuti remondi käigus asendatud osad, tingimusel et tegemist on ajutise kaubavahetusega;

i) kaubad, mida eksporditakse väljaspool statistilist territooriumi paiknevatele riiklikele relvajõududele, samuti teisest liikmesriigist imporditud kaubad, mille riigi relvajõud on toimetanud väljapoole statistilist territooriumi, ning liikmesriigi statistilisel territooriumil paiknevate teise liikmesriigi relvajõudude soetatud või võõrandatud kaubad;

j) andmekandjatena kasutatavad kaubad, näiteks disketid, magnetlindid, filmid, kavandid, audio- ja videokassetid ning info edastamiseks turustatavad CD-ROMid, kui need on valmistatud konkreetse kliendi tellimusel või ei ole ette nähtud äritehinguks, samuti eelmist tarnet täiendavad kaubad, näiteks uuendatud versioonid, mille kohta kaubasaajale arvet ei esitata;

k) satelliitide kanderaketid, — kuni kosmosesse saatmiseni toimuva ekspordi ja impordi korral, — kosmosesse saatmise ajahetkel;

l) kaubad enne ja pärast remonti ning lisatud varusoad. Remondiga taastatakse kauba algne funktsioon või seisukord. Toimingu eesmärk on hoida kaupa töökorras, mis võib hõlmata kauba ümberehitust või täiustamist, kuid ei muuda mingil viisil selle olemust;

m) kaubad ajutiseks kasutamiseks ja peale ajutist kasutamist, tingimusel et kõik järgmised tingimused on täidetud: 1. neid pole mingil viisil töödeldud ega kavatsetud töödelda, 2. nende eeldatav ajutine kasutusaeg ei ületa 24 kuud.









II LISA







Artikli 13 lõikes 2 osutatud tehingute loetelu A B 1. Tehingud, millega kaasneb tegelik või kavandatav omandiõiguse üleminek (rahalise või muu) tasu eest (v.a punktides 2, 7 ja 8 loetletud tehingud) () () () 1. Otsene ost või -müük () 2. Tarnimine müügiks pärast tutvumist või prooviperioodi, komisjonimüügiks või müügiks komisjonäri vahendusel 3. Vahetuskaubandus (loonustasu) 4. Reisijate isiklikud ostud 5. Kapitalirent (müük järelmaksuga) () 2. Kauba tagastamine pärast algse tehingu registreerimist koodi 1 () all; kauba tasuta asendamine () 1. Kaupade tagastamine 2. Tagastatud kaupade asendamine 3. Tagastamata kaupade asendamine (nt garantii alusel) 3. Tehingud (mitte ajutised), mis hõlmavad omandiõiguse üleminekut ilma (rahalise või muu) tasuta 1. Täielikult või osaliselt Euroopa Ühenduse korraldatud või rahastatud abiprogrammide raames tarnitud kaup 2. Muud üldised riigiabitarned 3. Muud abitarned (eraisikutelt, valitsusvälistelt organisatsioonidelt) 4. Muud 4. Tehingud, mille eesmärk on lepinguline töötlemine () (v.a punktis 7 loetletud) () 5. Tehingud, mis järgnevad lepingulisele töötlemisele () (v.a punktis 7 loetletud) () 6. Riiklikul otstarbel kodeeritavad eritehingud () () 7. Tehingud ühiste kaitseprojektide või muude valitsustevaheliste tootmisprogrammide raames (nt Airbus) () 8. Ehitusmaterjalide ja -seadmete tarned tööde jaoks, mis on osa üld- ja tsiviilehitustööde lepingust () () 9. Muud tehingud () (1) Käesolev punkt hõlmab suuremat osa ekspordist ja impordist, s.t tehinguid, mille puhul: — omandiõigus läheb üle residendilt mitteresidendile ja — kauba eest tasutakse kohe või hiljem rahas või muul viisil. (2) Kaasa arvatud varuosad ja muud tasulised asendamised. (3) Kaasa arvatud kapitalirent: rendimaksed arvutatakse nii, et need kataksid kogu või peaaegu kogu kaubaväärtuse. Omandiga kaasnevad riskid ja hüved lähevad üle rentnikule. Lepingu lõppedes saab rentnikust kauba seaduslik omanik. (4) Kauba tagastamine ja asendamine, mis oli algselt märgitud A veeru punktide 3–9 alla, tuleks märkida vastava punkti alla. (5) Töötlemine hõlmab selliseid töid (ümberkujundamist, ehitamist, monteerimist, laiendamist, renoveerimist jne), mille eesmärk on toota uus või oluliselt täiustatud toode. See ei pea tingimata hõlmama muutust toote klassifitseerimisel. Töötleja enda kulul tehtavad töötlemistoimingud ei kuulu käesoleva punkti alla ja need tuleks märkida tulba A punkti 1 alla. (6) Selle punkti alla märgitavad tehingud võivad olla nt tehingud, millega ei kaasne omandiõiguse üleminekut nt remont, rent, laen, kasutusrent ja muu ajutine kasutus, v.a lepinguline töötlemine (tarnimine või tagastamine). Selle koodi all registreeritud tehinguid ei edastata komisjonile. (7) A veeru punktis 8 loetletud tehingud hõlmavad üksnes selliseid kaupu, mille kohta eraldi arvet ei esitata, kuid mille kohta esitatud üksikarve katab tööde koguväärtuse. Muudel juhtudel tuleb tehingud märkida punkti 1 alla. (8) Koodid riiklikuks otstarbeks võib märkida veergu B, tingimusel, et komisjonile edastatakse ainult koodid veerus A.

▼B









III LISA







Artikli 14 lõikes 2 nimetatud tarnetingimuste loetelu Esimene alajaotus Tähendus Teine alajaotus Incotermi kood Incoterm ICC/ECE Genf Täpsustatud koht EXW hangitud tehasest tehase asukoht FCA franko vedaja … kokkulepitud koht FAS franko laeva kõrval kokkulepitud lastimissadam FOB franko laeva pardal kokkulepitud lastimissadam CFR hind ja prahiraha kokkulepitud lõppsadam CIF hind, kindlustus ja prahiraha kokkulepitud lõppsadam CPT vedu makstud kuni kokkulepitud lõppsadam CIP vedu ja kindlustus makstud kuni kokkulepitud lõppsadam DAF tarnitud piiril kokkulepitud tarnekoht piiril DES tarnitud laevalt kokkulepitud lõppsadam DEQ tarnitud kailt pärast tollivormistust, kokkulepitud sadam DDU tarnitud, toll tasumata kokkulepitud sihtkoht importivas riigis DDP tarnitud, toll tasutud kokkulepitud tarnekoht importivas riigis XXX muud tarnetingimused lepingus sätestatud tingimuste täpne kirjeldus (1) Kolmas alajaotus: